Legal Document

Category: 2129

Text:
18. ΑΠΟΦΑΣΙΣ ΥΠΟΥΡΓΟΥ   ΔΗΜΟΣΙΑΣ ΤΑΞΕΩΣ Αριθ. 7598Φ015.17/1ιγ της 9/25 Ιαν. 1974  (ΦΕΚ Β΄ 74)  Περί των υποβλητέων δικαιολογητικών προς χορήγησιν αδείας τελέσεως γάμου υπό των αξιωματικών και ανθυπασπιστών Χωροφυλακής και των τούτοις αντιστοιχούντων των Σωμάτων Αστυνομίας Πόλεων και Πυροσβεστικού.  Έχοντες υπ’ όψει την διάταξιν της παρ. 5 του άρθρ. 2 του Π.Δ. 415/1973 «περί γάμου των αξιωματικών και ανθυπασπιστών Χωροφυλακής και των τούτοις αντιστοιχούντων των Σωμάτων Αστυνομίας Πόλεων και Πυροσβεστικού» (ΦΕΚ 309 τευχ. Α΄) αποφασίζομεν: Δικαιολογητικά γάμου άρρενος προσωπικού Άρθρ.1.-1.Δια την χορήγησιν αδείας γάμου εις τους μονίμους εν ενεργεία άρρενας αξιωματικούς και ανθυπασπιστάς της Χωροφυλακής και τους τούτοις αντιστοιχούντας των Σωμάτων Αστυνομίας Πόλεων και Πυροσβεστικού απαιτούνται τα ακόλουθα δικαιολογητικά: α)Αίτησις του ενδιαφερομένου χαρτοσεσημασμένη. β)Υπεύθυνος δήλωσις της μελλονύμφου, νομίμως κεκυρωμένη ως προς το γνήσιον της υπογραφής αυτής, εξ ης να προκύπτη ότι επιθυμεί να συνέλθη εις τον γάμον μετά του αιτούντος. Εν περιπτώσει ανηλικότητος της μελλονύμφου απαιτείται και έγγραφος δήλωσις του πατρός ή κηδεμόνος αυτής ότι συγκατατίθεται εις την σύναψιν του γάμου. γ)Πιστοποιητικόν Δήμου ή Κοινότητος της μελλονύμφου, εμφαίνον το έτος της γεννήσεως αυτής, προς δε ότι είναι Ελληνίς υπήκοος και άγαμος δια την συνερχομένην εις πρώτον γάμον, ή εν χηρεία ή διαζεύξει δια την μη συνερχομένην εις πρώτον τοιούτων. δ)Πιστοποιητικόν Δήμου ή Κοινότητος ενδεικτικόν της αγαμίας του αιτούντος ή ότι ούτος τελεί εν χηρεία ή διαζεύξει. 2.Η αίτησις και τα λοιπά δικαιολογητικά, περί ων η προηγουμένη παράγραφος, υποβάλλονται εις τον Προϊστάμενον του αιτούντος διοικητήν αξιωματικόν, όστις οφείλει να ενεργήση ως ακολούθως: α)Ελέγχει τα υποβηθέντα εις αυτόν δικαιολογητικά, δια την πληρότητα αυτών. β)Ερευνά εάν η μελλόνυμφος συγκεντροί τα υπό του άρθρ. 2 παρ. 1 στοιχ.β΄ του Π.Δ. 415/1973 απαιτούμενα προσόντα και συντάσσει έκθεσιν, εις ην σημειοί, αναλυτικώς, την ύπαρξιν ή μη των προσόντων τούτων. Εάν η μελλόνυμφος διέμενε ή διαμένη εκτός της τοπικής αρμοδιότητος της παρ’ η τυγχάνει διοικητής υπηρεσίας, αιτείται τας αναγκαίας πληροφορίας παρά των αρμοδίων Αστυνομικών Αρχών, προς σύνταξιν της οικείας εκθέσεως. γ)Μετά το πέρας των ανωτέρω ενεργειών, υποβάλλει, ιεραρχικώς, εις τον αρμόδιον δια την χορήγησιν της αδείας, τα υποβληθέντα αυτώ δικαιολογητικά και την υπ’ αυτού συνταχθείσαν έκθεσιν, μετά των προτάσεών του. 3.Προκειμένης συνάψεως γάμου μετ’ αλλοδαπής υπηκόου (άρθρ. 2 παρ. 3 Π.Δ. 415/1973), τα εκ των εν τη παρ. 1 του παρόντος άρθρου μη δυνάμενα να υποβληθούν δικαιολογητικά, αναπληρούνται δι’ υπευθύνου δηλώσεως της μελλονύμφου, συντασσομένης κατά τας διατάξεις του Ν.Δ. 105/1969. Εις περίπτωσιν καθ’ ην η μελλόνυμφος δεν διαμένει εν Ελλάδι επί ικανόν χρονικόν διάστημα και ως εκ τούτου καθίσταται αδύνατος η συγκέντρωσις πληροφοριών εν σχέσει προς το ποιόν και την διαγωγήν ταύτης, η ανωτέρω έκθεσις του διοικητού αξιωματικού καταρτίζεται βάσει υπευθύνου δηλώσεως του αιτούντος την άδειαν, συντασσομένης κατά τας διατάξεις του Ν.Δ. 105/1969. Δικαιολογητικά γάμου θήλεως προσωπικού Άρθρ.2.-1.Δια την χορήγησιν αδείας γάμου εις τας θήλεις αξιωματικούς και ανθυπασπιστάς Χωροφυλακής και τας ταύταις αντιστοιχούσας της Αστυνομίας Πόλεων, απαιτούνται τα ακόλουθα δικαιολογητικά: α)Αίτησις της ενδιαφερομένης χαρτοσεσημασμένη. β)Υπεύθυνος δήλωσις του μέλλοντος συζύγου, νομίμως κεκυρωμένη ως προς το γνήσιον της υπογραφής αυτού, εξ ης να προκύπτη, ότι επιθυμεί να συνέλθη εις γάμον μετά της αιτούσης. γ)Πιστοποιητικόν Δήμου ή Κοινότητος του μέλλοντος συζύγου, εμφαίνον την ηλικίαν αυτού, προς δε ότι είναι Έλλην υπήκοος, άγαμος δια τον συνερχόμενον εις πρώτον γάμον, ή εν χηρεία ή διαζεύξει δια τον μη συνερχόμενον εις πρώτον τοιούτον. δ)Πιστοποιητικόν Δήμου ή Κοινότητος, ενδεικτικόν της αγαμίας της αιτούσης ή ότι αύτη τελεί εν χηρεία ή διαζεύξει. 2.Η αίτησις και τα λοιπά δικαιολογητικά, περί ων η προηγουμένη παράγραφος, υποβάλλονται υπό της ενδιαφερομένης εις τον Προϊστάμενον αυτής διοικητήν αξιωματικόν, όστις συντάσσει έκθεσιν, εν η σημειοί αναλυτικώς την ύπαρξιν ή μη των υπό του άρθρ. 2 παρ. 2 στοιχ. β΄ του Π.Δ. 415/1973 απαιτουμένων προσόντων, εφαρμοζομένης, κατά τα λοιπά, της διαδικασίας περί ης η παρ. 2 του άρθρ. 1 της παρούσης. Χορήγησις αδείας γάμου Άρθρ.3.-1.Ο αρμόδιος δια την χορήγησιν της αδείας     τελέσεως  γάμου,    μετά     προηγούμενον  (Μετά την σελ. 24,568) Σελ. 24,569 Αξιωματικοί Σωμάτων Ασφαλείας 4.Α.δ.18   478 έλεγχον των υποβληθέντων αυτώ δικαιολογητικών, εγκρίνει ή μη την χορήγησιν της αδείας ταύτης. Εν αρνητική περιπτώσει, επιστρέφονται τα δικαιολογητικά και γνωστοποιούνται εις τον ενδιαφερόμενον ή την ενδιαφερομένην οι λόγοι ένεκα των οποίων δεν εγκρίνεται η χορήγησις της αιτουμένης αδείας. 2.Προκειμένου περί αξιωματικών και ανθυπασπιστών Χωροφυλακής (αρρένων–θηλέων), εν περιπτώσει χορηγήσεως της αιτουμένης αδείας, καλείται ο ενδιαφερόμενος ή η ενδιαφερομένη ίνα προσκομίση, δια την λήψιν ταύτης, αποδεικτικόν καταβολής εις την Γενικήν Τράπεζαν της Ελλάδος των υπό της κειμένης νομοθεσίας προβλεπομένων δικαιωμάτων υπέρ του Μετοχικού Ταμείου Στρατού. 3.Μετά την τέλεσιν του γάμου υποβάλλεται υπό του ενδιαφερομένου εις την Υπηρεσίαν του αντίγραφον ληξιαρχικής πράξεως γάμου, δια την καταχώρησιν αυτού εις τα ατομικά του έγγραφα και εις τα μητρώα των οικείων ασφαλιστικών ταμείων. Η παρούσα δημοσιευθήτω δια της Εφημερίδος της Κυβερνήσεως.